ru ru ru ru ru ru ru ru ru ru ru ru ky ky ky ky ky ky en en ky fr en en en en en en ky ky ky ky ky ky mn ky ky en ky ky ky ky ky ky ky ky ky ky ky en en en ky ky ky en ky tt tt ky ky so ky ky ru ky en ky ky ky en ky ky ky en en ky ky ky ky en en ky ky ky ky ky en en en en en en en ky ky ky ky ky ky ky ky ky ky ky ky ky ky ky ky ru ky ky ky ky ky ky ky ky ky ky ky ky ky ky ky en en en ru ky ky ky ky ky ky ky ky ky ky ky ky ky en ru ba ky ky ky ky ky ky ky ky ky ky ky ky ky ky ky ky ky ky ky ky en ky ru ky ru en ky ky ky ky ky ky ky ky ky ky ky ky ky ky ky ky ky ky ky ky ky ky ky en ky ky ky ky en ky ky ky en hbs_cyr en ky ky en kk ky ky en ky ky ru ky ru ky ky en ky ky en hy ky ky ky ky en en en kk ky ky ky en ba ky ky ky ky ky ky ky ky tt ky ky ky ky ky ky ky ky ky ky ky ky ky en ky ky ky ky ky ky ky ky ky ky ky ky ky ky en ru ky ky ky ky ky ky ky ky ce en ky ru en en ky en en ky ky en ky en ky en ru en ky en ky ky ky ky en ky ky ky ky ky ky en ky ky ky ky ky da tt ky ky ky ky mk ky tg ky ky ky ky ky ky ru ky ky mhr ky tt ru ky ky ky ky ky ky mn ky ky ky ky bg ky ru ky ky ky ru ce kk mn el ky tt ky mk ky ky ky mn am ru ky ky ky zh ky ky ru ky ky sah tt kk bg myv ru mn ky ky be da ky ru ky ky ky ky ky ky ky en ky ky ky ky ky en ky ky ky ky ky en ky ky ky en ru ky ky ky ky ru be ky ky tt ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky en ky en ky ky ky en ky ky ky en ky ky ky en ky en ky bg ky ky en ky en ky en ky en ky en ky en ky en ky en ky en ky ky ky en ky en ky en ky ky ky ky ky ky ky en ky ky en ky en ky ky ky ru ky ky ky ky en ky en ky ky ky ky ky ky ky ky ky ky en en ru ru en
Мой ключ к успеху — С "Hayat Beauty" — Жизнь прекрасна!!!
Сизди XXI кылымдын эң ардактуу,кирешелүү кесибинин ээси болушуңуз менен чын жүрөгүмдөн куттуктайм жана бул системдүү бизнестин стандартын Керемет Мекенибиз  Кыргызстанда  бийик, татыктуу деңгээлге  көтөрөлү  деген  биздин миссиябызга толук кошуларыңызга  ишенемин!
Эгерде сиз окууга ийкемдүү, тырышчаак болсоңуз, убактылуу кыйынчылыктардан коркпосоңуз, өзүңүзгө ишенсеңиз жана системанын кадамдарына бекем болсоңуз, анда биздин   компания менен чогуу кыргыздын  А ла-Тоосундай  бийик, мөнгүсүндөй таза, ишенимдүү   ийгиликке жетишээриңиз калетсиз.
Урматтуу  Кесиптешим,  биздин компания менен кызматташууну сиз профессионалдык карьера  деп кабыл алыңыз. Ал үчүн өзүңүздүн жеке максатыңызды так  аныктап алгандан кийин, биздин биснестин системасын толук өздөштүрүүңүз  зарыл. Мен окутуп жаткан системалуу маркетинг  жаңы нерсе эмес. Ал бардык жерде ишке киргизилген. Дүйнө жүзүндө бул бизнестин  негизги принциптери бирдей.
Биздин бизнестин негизги баалуулугу, негизги фактор —  адам. Ийгиликтүү адамдар өз турмушун гана калыптандырбастан, көптөгөн башка адамдардын  жашоо сапатына  жана маданиятына таасир этишет. Сиз өзүңүзгө пикирлеш, сиздин жолуңузду жолдой турган адамдарды бизнеске  чакырасыз. Аларга жардам берип үйрөтөсүз, качан алар лидерлерге айланып,  командасы менен  өз алдынча  иштеп кеткенде алар менен сыймыктанып, алар үчүн кубанасыз, жана дагы , сиздин катышууңузсуз эле келе турган акчанын үзгүлтүксүз  агымына ээ болосуз.
“Hayat beauty”компаниясынын вице президенти Роза Далиева
Эмне үчүн бизге кошулууга чакырабыз?
Ким сапаттуу, керемет  жашоого умтулса, мен аларды биздин компания менен кызматташууну сунуштайм. “Hayat beaty”  – бул ишкерлердин, аракеттенүүнү каалагандардын бизнеси.
Адатта биз биринчи орунга жашоонун стилин жана маданиятын  жакшыртууну коёбуз.
Ким менен иштегиңиз келсе, аларды өзүңүз тандай аласыз;
Бизнести баштоо үчүн чоң жана ай сайын сарп кылынуучу салымдар талап кылынбайт;
Чексиз киреше табуу мүмкүнчүлүгү бар;
Бизде адамдар башкаларга жардам берүү менен ийгиликтерге жетишет. Ансыз мүмкүн эмес. Канчалык адамдар сизден көбүрөөк жардам алса, ошончолук  сиздин жумушуңуз да жакшы жүрөт.
Эгерде сиз материалдык көз карандысыздыкка жетиш үчүн  негизги жумушуңузга кошумча  2-3 жыл туруктуу эмгектенүүгө  даяр болсоңуз, анда бул — сизге керек нерсе.
Ийкемдүү график биздин бизнести идеалдуу бизнес кылат.  Биринчи этаптарында негизги жумуш менен айкалыштырса болот, бул студенттерге да,  үй кожейкелерине да  туура келет.
Эгерде сиз жеке бизнесиңизди ачкыңыз келсе, бирок бир нече миң сомуңуз гана болсо, анда сиз керектүү убакта, керектүү жердесиз.
Сиз, кыязы, ойлонуп жатсаңыз керек:
— “Мен бир нерсе сатышым керекпи?”.
-“Ооба”,- деп, ошондой эле” Жок”,- деп да айтсак болот.
Албетте, продукцияларды элге чыгарыш керек, антпесе эч ким акча таба албайт. Бирок маркетинг тармагы сатууга эмес, окутууга басым жасайт.
Чоң  кирешелерди таап жаткан мугалимдер, медиктер, пенсионерлер жана үй кожейкелери — бул бизде сейрек кездешүүчү көрүнүш эмес.
-Бул системдүү маркетинг —  кайталоо бизнеси.
Биздин бизнеске дал келүүчү башкы критерийлердин бири – көздөгөн максаты болуусу. Адамдын каалоосу, тилеги жок, демек, бизнеси да жок.
— Эч нерсеге каалоосу жок адам менен эмне жөнүндө сүйлөшсө болот?
— Туура. Эч нерсе жөнүндө.
Адамдын керектөөсүн аныктоо жана аны канаттандыруу — биздин максатыбыз.
Ийгиликтүү адамдар менен кызыктуу маектешүүлөр;
Системдүү маркетинг —  бул бири-бирибизге жардам берүү менен гана ийгиликке жетише ала турганыбызды далилдей турган жаңы парадигма.
Ката кетирбеңиз: эгерде сиздин үстүңүздөн ишиңизди көзөмөлдөөгө кимдир бирөө керек болсо, өзүңүздү өзүңүз кубаттай албасаңыз, биздин бизнес сиз үчүн эмес.
“Hayat beaty” алдына максат коё билген жана ийгиликке умтулган эркин, ишкер, көрөгөч адамдар үчүн.
Сизге керек болгон башкы сапат  – ар түрдүү сыноолордо өз ишеничин, кадыр-баркын сактай билүү.
Көпчүлүгүбүз өзүбүздү негативдүү,  “жок”  дегенден башканы билбеген  адамдар менен курчап алганбыз. Качан сиз жашооңуздун сапатын жакшыртуу максатында “Hayat beaty” компаниясына кошулуп жатканыңызды билдиргениңизде, андай адамдар сиздин эч нерсеге жетпей турганыңызды далилдей башташат. Алар — “жакшылык каалагандар,” системдүү маркетингде иштөөгө аракеттенип, бирок эч бир ийгиликке жетпеген адамдардын тажрыйбаларын мисал келтире баштайт.
Так ушундай адамдар сиздин да  тегерегиңизде болушу толук мүмкүн. Мындай адамдарга сиздин ийгиликтүү болушуңуз жөнүндөгү ой өтө эле жагымсыз . “Hayat beaty” компаниясы менен  алгач карьераңызды  баштоодо, мына  ушундай  адамдардын арасында, өз  көз карашыңызга бекем болушуңуз керек.
Туура  жана ак ниет бизнес жүргүзүү — бул “Hayat beaty” компаниясындагы узак мөөнөттүү ийгиликтин дагы бир милдеттүү талабы.
Биздин  бизнесте , эгерде кимдир-бирөөгө спонсорлук көрсөтсөңүз, анда жашооңуздун аягына чейин сиз анын шериктеши жана насаатчысы болосуз. Бул адамдар бардыгына үйрөнүп мыкты адис болгондо да, алар сизден дайыма кеңеш, жетекчилик жана колдоо издешет. Бул сиздин эң күчтүү куралыңыз болот.
Акча, машина, саякат сыяктуу көрүнүштөргө караганда, ак ниеттүүлүк, ишенимдүүлүк жана биримдүүлүк сезимдери элди дайыма көбүрөөк тартат. Эгерде дистрибьюторго , анын кызыкчылыгын сактоо максатында болсо да, калп айтсаңыз, сиз биздин бизнестин негизин талкалайсыз.
Лидердин сөзү бузулгус, ал эми  эң кымбаттуусу – чынчылдык жана терең жоопкерчиликтүүлүк экендигин туруктуу ийгиликке жетишкен биздин кесиптештерибиз далилдешет.
Жакшы окутуучулук жөндөмдүүлүк — бул дагы бир керектүү сапат.
Көпчүлүк  адамдар системдүү маркетинг менен сатууну окшоштурат. Чындыгында, бул — окутуу  жана кайталоо бизнеси.
Биздин ийгиликтүү дистрибьюторлорубуз баарын үйрөтүүгө боло турган, жөнөкөй жана кайталануучу иш-аракеттерге көңүл бурушат.
Биздин ийгиликтүү шериктештерибиздин жалпы мүнөзү — бул дайыма окууга умтулуу. Китеп, диск, семинарлар жана конференциялар.  Бул каражаттарды пайдалануу менен  сиз кичине болсо да , кечээкиден бүгүн жогору көтөрүлө аласыз.
Биздин компаниянын маркетинг – планынын туу чокусуна жете ала  турган адамдардын саны  эч кандай чектелген эмес.
“Жашоо Керемет” — Ийгиликтин  5 кадамы
Биздин бизнестеги адамдардын эң чоң каталарынын бири – бул бизнеске чакырууну бир эле жолку иш-аракет деп кабыл алуусу. Чындыгында спонсорлук жасоо — бул процесс.
Сиздин максатыңыз- кандидатты тандаш үчүн, ага жеткиликтүү маалымат берүү.
Бул -ТАНДОО процесси, ар бир кандидат өз кызыгуусунун деңгээлин сизге көрсөтөт.
Биздин система дистрибьюторлор жасай турган ар бир кадамды ийне –жибине чейин көрсөтүп берет: кандидаттарды кандай издөө керек, аларга кандайча спонсор болушту, жогорку тепкичке жетиш үчүн , аларды кантип окутуп- үйрөтүү керектигин.
Биз билген , тааныган же кезиккен адамдардын баары кандидат.
Биринчи кадам сизге алдыңыздагы адам реалдуу же курулай кандидат экенин билүугө жардам берет. Башкача айтканда, мындай адамга бизнес сунуштары менен кайрылса болобу же жокпу, тактап аласыз. Муну атайын адистик суроолорду берүү менен билсе болот:
“Жеке бизнесиңизди  ачууну ойлодуңуз беле?”
“Азыркы жумушуңузда  өзүңүзгө  жетишерлик акча  табасызбы ?”
Бул баскычта сиздин максатыңыз бирөөнү жазуу эмес, ал адам  биздин бизнеске  туура келген кандидатпы, же жокпу, мына ушуну билүү. Бул учурда пландаштыруу аяктап, бизнес куруу башталат.
Эми сиз бизнеске  туура келген же  келбеген адамдарды иргей баштайсыз. Адистик суроолор жана Маалымат Пакети сизге кандидаттарды  тандоого  жардам берет. Бул баскычта сиз аны тааныштар тизмесине киргизүүгө болобу, аныктап аласыз. Эгерде ал туура кандидат болсо, ага Маалымат Пакетин берип,кийинки  кезигүүнүн шартын, саатын белгилеңиз.
Качан ал сизден Маалымат Пакетин алып,  кызыгуусу бар экенин көрсөтсө гана  презентацияга чакырыңыз.
Экинчи кадам — Кичи презентация
Экинчи кадамда презентация( бирге бир, же экөө бирге)  спонсордун жардамын колодонуу  менен чакырылган адамга өткөрүлөт.
Сиздин максатыңыз — алар бизнес менен тереңирээк таанышкысы келеби, ошону аныктоо. Көпчүлүгү каалайт. Башкалары болсо, бул бизнес биз үчүн эмес деп чечишет.
Бизге “ооба” , же “жок” деген жооп керек. Биз бир гана “мүмкүн” деген жооп менен келише албайбыз. Эсиңерде болсун, бизге элди ишендирүүнүн кереги жок. Биз  аларга керектүү убакта, керектүү маалымат гана бергибиз келди, ал эми туура тандоону өздөрү жасаш керек. Биринчи презентация 30 минутадан 45 минутага чейин созулат.
Сиз бул жолугушууда алар кийинкиде мындан да көп маалымат алышарын түшүндүрүңүз. (Мисалы, “Сиз менин насаатчым кандай презентация өткөрөрүн көрүшүңүз керек, бул адам – биздин компаниянын чыныгы жылдызы!”)
Презентациянын соңунда дагы теренирээк  таанышуусу  үчүн кандидатка Маалымат Пакетин берүү керек.
Кайсы деңгээлде болбосун бирдей маалымат материалдарды колдонуу маанилүү.
Үчүнчү кадам — Стандарттык презентация
Экинчи презентация биринчиге караганда таасирлүү болушу  керек, ошондуктан кандидаттарды офиске, же үй кружогуна алып келебиз.
Кандидат ошол эле негизги презентацияны көрөт, бирок бул чоңураак  иш-чара болот. Ал көбүрөөк убакытты ээлеп , анда көбүрөөк маалымат берилет жана салтанаттуу өтөт — кандидаттар башка дистрибьюторлор менен таанышат. Бизнес аларга кызыктуу, негиздүү, жакшы идея болуп сезиле баштайт. Ал өзү сыяктуу эле адамдарды көрөт. Тааныштарына жолугушу мүмкүн.
Сиздин кандидаттарыңыздын 90% ушул этапта жазылышат. Ушул этапта сиз өз бизнесиңизди жана продукцияларды сунуштайсыз.
Келгиле, кайра божомолдойлу. Алар макулдугун бербеди дейлик. Сиз аларга дагы  Маалымат материалдарын берип, кайра жолугушууну белгилейсиз. Бул бир нече бутактардын жолугушуусу болот.
Төртүнчү кадам — Кеңейтилген презентация
Бул иш-чараны өткөрүү үчүн эң жакшы имарат ижарага алынып, анда 30 дан жогору  адам катышат. Бул баскычта кандидаттар, болжолдуу 15 секунда аралыгында, имаратка киргенде  эле өз ичинен чечим кабыл алышат.
Сиз түшүнүшүңүз керек, сиздин кандидат ишенүүгө  мүмкүн болгон бир нерсени издөөдө. Бирге чогулуп, бири-биринин чөйрөсү менен ырахаттанган ондогон активдүү адамдарды көрүү — бул эсте калаарлык таасир. Ошол учурда көпчүлүгү бизнеске  кошулууга даяр болушат.
Эгерде  бул баскычта сиздин кандидат дагы эле кошулгусу келбесе , анда мындай кандидатка  биротоло кол шилтеңиз, анткени ал биздин бизнеске туура келбейт.
Бешинчи кадам – Каттоо процесси
Бул кадам качан сиздин кандидатыңыз “ооба” деп дистрибьюторлукка даяр болгондо жасалат. Башка кадамдар сыяктуу эле, каттоо этабы да так аныкталышы  керек.
Бул беш кадам биздин системанын негизи, сиз качан, кайда иштебеңиз,  бул процессти сакташыңыз керек.
Чындыгында, адамдардын  көпчүлүгү бизнес менен таанышуунун экинчи же үчүнчү кадамында эле кошулат.  Албетте, сиздин кандидат алгачкы баскычта эле кошулса да, ал ири жолугушууларда болуш үчүн, аны менен бирдикте бардык процесстердин айланпасынан өтөсүз. Бул анын чечимин бекемдейт.
Ката кетирбеңиз — биздин бизнес так ушундай курулат: ашканадагы же кафедеги көзмө-көз кездешүүлөр үй кружокторуна же офистеги жолугушууларга алып келет, алар өз учурунда, ири кеңейтилген, андан сон  бир нече бутактардын жолугушууларына алып келет.
Сиз бул процесстерди сактабасаңыз , анда татаалдыктар келип чыга баштайт. Эгерде сиз «көзмө- көз бирге бир»  жолугушууларды  өткөрбөсөңүз , анда көпчүлүк дистрибьюторлор үй кружокторунда болушпайт.  Алар адистик суроолорго канааттандырарлык жооп берип, келебиз деп сөз берип кеткен күндө да.
Биздин замандын көпчүлүк адамдары  сыяктуу эле, алар да өз сөзүнө турушпайт.  Эгерде телевизордо кызыктуу сериал болуп жатса, жолугушуу үчүн алар аны коё беришпейт. Бирок алар «бирге бир» презентациясын көрүшүп,  биздин бизнес алардын жакшы мүмкүнчүлүгү экенин түшүнүшсө, анда алар үй кружогуна келиши толук мүмкүн.
Эгерде сиз үй кружогун өткөрбөсөңүз,  процесс үзгүлтүккө учурай баштайт. Эгерде дистрибьюторлор дайыма үй кружогун өткөрүшпөсө, демек, бул кандидаттардын үзгүлтүксүз агымынын жоктугу, ошондуктан үй кружогун өтүүгө алардын дээрлик жүйөсү жок.  Адамдардын келүүсү азая баштайт, жолугушуулар да, жаңы дистрибьюторлор  да азайып, бизнесте начарлоо башталат
Сиз менен да ушундай болуусуна жол бербеңиз. Бул үчүн сөзсүз эки шартты аткаруу керек:
Ар бир кадамдын аягында жолугушууну белгилеңиз;
Кандидат катышып жаткан презентациялардын улам кийинкиси чоңураак болушу керек.
Бул эрежелерди аткаруу менен сиз көптөгөн оң натыйжаларды аласыз.
Үй кружокторуна алып келүүчү «бирге бир» презентацияларды үзгүлтүксүз жумасына беш жолу өткөрүп турсаңыз — сиз , чындыгында, бай болосуз!
Ушундай системага ээ болгон бардык адамдар — билими барбы, же жокпу, уяңбы, же батымдуубу — биздин бизнесте ийгиликтүү боло алат.
«Hayat beauty» — бизнестин 6 сыры
“Hayat beaty” компаниясында ийгиликтүү  бизнести  куруу үчүн эки шартты (экини гана) аткаруу керек:
— кыялданыңыз жана аны аткаруу үчүн күнүнө 1- 3  саатты бөлүңүз;
— ал кыялданууңузду аткаруу үчүн так пландын болушу зарыл.
Кыялданышыңыз керек, себеби сизге  керектүү болгон 1-3  саатты ошондо гана таба аласыз. Бизнести  баштоо үчүн так ушул 1-3 саат керек.
Менин байкоом боюнча, сиз эки жуманын аралыгында жаңы дистрибьюторду  табасыз, же жоготосуз.
Биз эски адаттарды жаңылар менен алмаштырабыз. Кыялданууңуз сизди атайын убакыт бөлүүгө мажбурлайт.
Эгерде сиз алгачкы эки жумада  бүт убактыңызды каталогду окуп үйрөнүүгө, компаниянын дисктерин көрүүгө жана даярданууларга кетирип, эки жумадан кийин эч нерсе өзгөрүлбөсө, сиздин таасирленүүңүз , кызыгууңуз өтүп, кыялданууңуз  өчө баштайт.
Ал эми эки жуманын ичинде сиз бизнести үйрөнүп, активдүү кадамдарды жасоо менен өз командаңызга жаңы адамдарды кошуп, кичинекей ийгиликтерге жете баштасаңыз- сиз өсүү темпиндесиз.
Сиздин максатыңыз — кыялдануусу бар жана аны орундатууну каалаган, финансылык жактан эркин болуу мүмкүнчүлүктөрүн  издеген жана жыйынтыкка иштөөгө даяр адамдарды табуу.
Баарлашууга кызыктуу,  туура жүргөн жана туура  ой жүгүрткөн адамдарды бизнеске чакыруу керек. Алар дайыма өнүгүүнү каалап, бизнес жөнүндө китептерди окушат, позитивдүү ой жүгүртүү менен  бай жана ийгиликтүү болууну кыялданышат.
Албетте, сиз бизнестин мүмкүнчүлүктөрүн айтып берген бардык адамдар ошол замат эле бизнести активдүү баштабайт, ага кайгырбаңыз.
Ишениңиз, сиздин сунушуңузду кубаныч менен кабыл ала турган дүйнөдө миңдеген адамдар бар жана аларды сөзсүз кезиктиресиз.
Бул жолугушууларга даяр болуңуз!
Менин оюмча, сиз бардык каалаган  жана ишке ашыргыңыз келген нерселер жөнүндө кыялданышыңыз керек (машина, же квартира, башкаларга жардам берүү, коомдук, же саясий ишмердүүлүк). Мүмкүн сиз биздин компанияга машина алуу мүмкүнчүлүгү болгондуктан кирип жатасыз. Жөн гана машина алгым келип жатат деп айтуу жетишсиз. Алгыңыз келген машинанын сүрөтүн күзгүнүн жанына илип коюңуз.
Мүмкүн сиздин кыялданууңуз  — жумушту таштоо. Мөөнөттү белгилеңиз — акыркы жумуш күнүңүздө  жетекчиңизге айта турган сөзүңүздү даярдап репитиция жасаңыз.
Сиздин кыялданууңуз ар кандай болушу мүмкүн. Мүмкүн сиз карыздарыңыздан кутулгуңуз келет, миллионер-ишкер болуу, же  көпчүлүк  убактыңызды сиздин жашооңузду байыткан адамдар менен өткөргүңүз келет.
Кандай болсо да, сизге муну билүү керек.
Өзүңүздүн  командаңыздын мүчөлөрүн камтыган чоң кыялданууларыңыз болушу керек. Эгерде сиздин кыялданууңуз кичине болсо, ал сиздин командаңыздын кыялданууларын чектеп коюшу мүмкүн. Мисалы үчүн, сиз айына 100 000 сом иштеп табууну кыялданасыз. Бул өтө курч кыялдануу болуп сезилиши мүмкүн, бирок сиздин командада  5 адам болуп, анын ар бири 100 000 сомдон тапкысы келсе , анда сиздин кыялданууңуз аларды камтыш үчүн өтө эле кичине.
Эгерде сиздин кыялданууңуз жетишерлик чоң болсо, бүт дүйнө сиздин бутуңуздун алдында!
Мага дароо эле ийгилик келген жок. Бирок мен өзүмдүн кыялдануумду ишке ашыруу жолун таптым — бул  “Hayat beaty” компаниясы. Мен мүмкүнчүлүктөрдү пайдаландым, кыялдарым ишке ашты. Сиздин да мүмкүнчүлүктөрүңүз бар, эгерде кыялдана  билсеңиз. Өз жолуңузду биздин компаниядан кыялданууларыңызды аныктоо менен баштаңыз.
“Hayat beauty” компаниясы менен келишим  түзгөндөн кийин, токтоосуз түрдө мына ушуларды жасооңуз керек:
Алгылыктуу натыйжаларга жетиш  үчүн, өзүңүздүн жана спонсоруңуздун алдында милдеттенме алыңыз:
“              “                            20                  ж
Өзүмдүн максатымдын аткарылышына жана ийгиликке жетүү үчүн милдеттенем:
1.Ийгиликтин күндөлүгүнө кыялдарымды  жана максаттарымды аныктап жазам, 15 күндүн ичинде    дубал коллажы түрүндө жасап илип коёмун;
2.Ар бир күндү пландайм (жуманы, айды, жылды);
3.Баштапкы дистрибьютордук окуу  курсун өтүп, бардык иш-чараларга катышам;
4.Продукцияларды колдоном  жана маалыматтарды башкалар менен бөлүшөм;
5.Тааныш жүз адамдын тизмесин түзөм  жана аны дайыма  толтурууну улантам;
6.Күнүгө бир сааттан кем эмес бизнес  боюнча китептерди окуйм, аудио, видео материалдарды угам;
7.Спонсорум менен күнүгө баарлашам;
8.Күнүгө жаңы адамдар менен таанышам (1- 3 жаңы контакт);
9.Жумасына жолугушууга 5 адамдан кем эмес чакырам;
10.Спонсорго, өзүмө, компанияга, окуяларга, продукцияларга промоушн жасоону билем;
11.Спонсордун бардык жолдомолорун аткарам. Эч качан анын иш-аракетин башкалар менен талкуулабайм;
12.Компаниянын имиджин колдойм , эч качан башка МЛМ компаниялары жөнүндө жаман айтпайм;
Чынчылмын, өз командамдын ичинде негативдүү көрүнүштөргө жол бербейм; Этиканы сактайм;
14.Жумушка керектүү бизнес аспаптарын дайыма колдоном;
15.Дайыма өзүмдү көрүнүктүү, көрктүү, жагымдуу алып жүром, өзүмдүн бизнес-   имиджимдин үстүндө  тынымсыз иштейм;
16.Компаниянын бардык иш-аракеттерине активдүү катышам;
17.Дайыма бизнес- жолугушууларды өткөрөм;
18.Дайыма  жаныма 5 Маалымат Пакетин , продукцияларды, фотоаппарат алып жүрөм;
19.Адистигимди дайыма жогорулатам ;
20.Жыл ичинде адистикти жабам___________________
21.Бир жылда иштеп табам_________________________
Албетте, ийгилик бир түндө келбейт.  Ал эмгекти  талап кылат. Мен алгач сизге бизнеске бир жылыңызды арноону сунуштаймын. Адегенде окуп- үйрөнүү мөөнөтү болот — бул факт. Бардык эле башка жумуштардай, бизде да атайын билим жана көндүмдөр керек. Бул үчүн көп жылдарды кетирип, же миңдеген сомдорду коротуунун кереги жок.
Албетте, сиз акча иштеп табасыз, бирок биринчи 6 айды окуу убактысы сыяктуу карасаңыз болот.
“Hayat beaty” компаниясынын орто деңгээлдеги  дистрибьютору  үчүн бир жыл бою күнүгө бизнеске 1 сааттан 3 саатка чейин убакыт  жумшоо   — бул реалдуу мөөнөт.
Мен ойлойм, эгерде сиз ушул аралыкта биздин системанын эрежелерин сактасаңыз, анда өз натыйжаларыңызга ушунча ыраазы болуп, биз менен жашооңуздун аягына чейин каласыз!
Өзүңүздүн устатыңыз менен чогуу кыялданыңыз.
Качандыр бир кездерде сизди шыктандырган, бирок  кийинчерээк кайдадыр жоголуп кеткен ой-тилектериңизди, каалоолоруңузду эстеңиз. Сизди шыктандырып,  жан дүйнөңүздү жандырган нерсе –бул эмне? Муну билүү эң маанилүү! Анткени ал сиздин карьераңыздын алгачкы этаптарында өтө жардам берет.
Жашоосун курулай кыялдануулар менен өткөрүп, бирөөнү дагы иш жүзүнө ашырбаган толтура адамдар арабызда эле жүрүшөт.Конкреттүү максаты жок иш аракеттер, көз ирмемдеги кооз түштөй  пайдасыз кала берет.Ал эми өмүр чиркин бир гана келет эмеспи!
Биздин компаниянын жардамын пайдаланып сиз өзүңүзгө  эмнени алгыңыз келет? Ушуну чечиңиз. Жөн гана продукцияларды жеңилдиктер менен алгыңыз келеби?  Же ай сайын кошумча бир нече миң сом   тапкыңыз келеби?  Же сиз чыныгы финансылык эркиндикти каалайсызбы?
Максатка жетиш үчүн алгач өзүңүзгө эмне керектигин так  аныктап туруп, андан соң жетүү мөөнөтүн белгилөө керек.
Максат – бул мөөнөтү аныкталган сиздин кыялдарыңыз. Демек аларды «Ийгиликтин күндөлүгү» деген дептериңизге жазыңыз. Максат конкреттүү жана өлчөмү так  болуш керек. Менин тажрыйбам боюнча, эгер биздин системанын ар бир кадамын, эрежелерин  туура сактаса 3-5 жылдын аралыгында орточо эмгектенген  адам  финансылык  эркиндикке жетише алат.
Туздөн-түз, мына бүгүндөн баштап эмне кылуум керек деп ойлонуңуз. «Ийгиликтин күндөлүгүн»дароо колуңузга алып туруп,  бир күндүн, бир  жуманын, бир  айдын, бир  жылдын, беш жылдын ичиндеги жасалуучу иш-аракеттериңизди  жазыңыз.
Туура максат коюу үчүн төмөнкү суроолорго так, жазуу түрүндө жооп берүүңүз зарыл:
Күн сайын кандай  иш-аракет  кылып жатам?
Качан, канча суммадагы акча табам?
Буга жетиш үчүн мен эмнени жасоого даярмын?
Эгерде, өзүңүздүн каалоолоруңузду ишке ашыра турган максаттарыңызды кагазга так  түшүрсөңүз, анда бул кыялдарыңыздын 90% иш жүзүнө ашаарына кепилдик бар. Ишениңиз!
Жашооңуздун сапатын, стилин өзгөртүү үчүн суткадагы 24 саатты бүгүндөн баштап жаңыча пайдаланыңыз. Азыркы абалыңыз менен өзүңүздү чектебестен, кыялдана билиңиз, себеби эртеңки реалдуу жашооңуз, чындыгында сиздин бүгүнкү кыялдарыңыздан башталат.
Сиздин эсиңизге келген бардык тааныштарыңыздын аттарын, телефондорун «Ийгиликтин күндөлүгүнө» жазып баштаңыз.
100 адамдын тизмесин жазыңыз. Бул эң маанилүү кадамдардын бири. Муну жасабай койбой, же жарым жартылай аткарбаңыз. Жөн гана кимдерди билсеңиз, алардын аттарын жазып баштаңыз. Башка бирөө үчүн чечим кабыл албаңыз: «Ал көп акча табат. Ага бул кызыктуу эмес. Тигинин буга убактысы жок». Жана ушул сыяктуу ойлор. Жогорудагыдай каталар сизге  миңдеген акчаларга турушу мүмкүн.Ошондуктан эч качан тескери ойлобоңуз.Болгону тааныштарыңыздын аттарын жазып чыгыңыз. Сиздин тизмедеги 100 адамдын 20 сы ийгиликтүү лидер болуп чыгат. Сиз кимдин-ким экенин азырынча билбейсиз… жана, адатта, сиз ойлогондой болбойт. Бардыгын эске алыңыз: классташтарыңыз, курсташтарыңыз, бухгалтерлер, чач тарачтар, медиктер, кошуналар, кудалар жана башкалар.
Классикалык ката кетирбеңиз: кызыгат деп сиз ойлогон 5-6 кишини жазып, ошолор менен токтоп калбаңыз.Мындай чектелүүдөн сиздин калетсиз көңүлүңүз калат. Туура  категориялар боюнча адамдар өздөрүн өзү бөлүштүрүшү үчүн сөзсүз 100 адамдын аттарын дептериңизге жазыңыз.
Биздин бардык продукцияларды колдонуңуз
Биздин компаниянын сизге керектүү болгон бардык продукцияларын колдонуп, алар жөнүндө жогорку деңгээлде, чын көңүлдөн айта билишиңиз керек. Бул бизнести эффективдүү курууга чоң жардам берет.
Ошондой эле кардарлар тобун өнүктүрүү да өтө маанилүү. Себеби дистрибьюторлорду гана эмес биздин продукцияларга муктаж адамдарга жардам бересиз жана чекене соода жүргүзүүдөн киреше аласыз.
Ушундан чыныгы бизнести куруу башталат . Биринчи этаптарда сизге спонсоруңуз жардам берет, бул «экөө бирге» презентациясы. Сиздин сонсорлоруңуз презентацияларды кандай өткөрүп жаткандыгын көрүп, өзүңүз да үйрөнөсүз. Бирок сиз өз алдынча презентация өткөрүүнү  тез үйрөнүшүңүз керек. Канчалык презентацияны бат өткөрө баштасаңыз, ошончолук  өз алдынчылыкка  тез жетишесиз.Алгач үйүңөздөн сүйлөп баштаңыз. Ал сизди чоң залдарда өткөрүлүүчү ири презентацияларга даярдайт.Андан кийин өз адамдарыңызды үйрөтөсүз. Дал ушул системаны сактасаңыз, сиз үзгүлтүксүз  киреше алып келүүчү ишеничтүү бутактарды тезирээк тузөсүз.
Эгерде бизнесиңиздин туруктуу өнүгүшүн кааласаңыз, анда презентацияларыңызды да туруктуу негизде өткөруңүз.
Бардык иш-чараларга активдүү катышыңыз
Жолугушуулар – бул сиздин бизнесиңизди бузулуудан сактоочу клей. Алар сизге бизнес курууга, өз көндүмдөрүңүздү өнүктүрүүгө жана ыклас коюп, ойду бир жерге топтоого жардам берет. «Мастер-класстарга», «Таануу күндөрүнө», «Бизнес-презентацияларга», конференция, мааракелерге сөзсүз катышыңыз.Бул жашооңузду өзгөртө турган эң башкы иш чаралар. Анын бирөөсүн да кое бербеш үчүн убактыңызды, отпускаңызды  алдын-ала пландаштырып, камданыңыз.
Ийгиликтүү презентация 5 бөлүктөн турат
Адамдарды бир гана нерсе кызыктырат:
«Мага бул  кандай пайда алып келет?»
Суроолорду берип, жоопторду кунт коюп угуңуз.Бул адам үчүн биздин компанияда кандай артыкчылыктар бар? Эң алгач мына ушуну издеңиз.
Даярдоо этабында сиз бул нерсени билгенден кийин, презентация учурунда конкреттүү артыкчылыктарды баяндап берүү жеңил болот.
1-бөлүк. Дистрбьютор үчүн компаниядагы перспективаларды көргөзүү
Сиз презентациянын биринчи кадамын перспективалардан баштаңыз. Мисалы: Эгер сиздин чакырган адамыңыз жаш балалуу үй кожейкеси болсо, анда үйдө иштөө мүмкүнчүлүгүн белгилеңиз.
Эгерде сиздин кандидат көп акча таппаган, оор жумуш күндөрү менен кыйналган бюджет кызматкери болсо, анда чексиз киреше мүмкүнчүлүгүн жана  биздин бизнестеги эркин , кыска иш сааттарын белгилеңиз.
Эң биринчи негизги кадам-бул биринчи кадам! Эгерде сиз кандидат үчүн артыкчылыктардан баштабасаңыз, ал презентацияны көңүл коюп угаар, укпасы арсар.Ал эми  алардын жашоо стили жана сапаты бизге кошулганда жакшырат деп  ынанса, анда алар кошулат.  Сиз презентацияга даярданууда ушул учурду сөзсүз эске алыңыз.
2-бөлүк. Кыялдануу жөндөмүн өнүктүрүү.
Угуучулардын кыялдануу  жөндөмдүүлүгүн өнүктүрүү презентациянын эң маанилүү функциясы. Көпчүлүк адамдар өз кыялдары жөнүндө биринчи жолу ойлонуп баштайт.
Мындай эффективдуу мисал: Келген адамдарыңызга таза барактарды бериңиз. Эгерде акча жетиштүү болсо,  кайсы 5 нерсени сатып алат эле, жана 5 нерсени аткарат эле.Ошону жазуусун сураңыз. Алар жазып бүткөн соң, презентациянын кийинки бөлүмүнө чейин ал барактарды четке алып коюңуз.
3-бөлүк. Системдүү маркетингдин жана биздин компаниянын артыкчылыктарын  көргөзүү.
Мисалы:  Америкалык миллионер Роберт Киосакинин «Акчанын агымынын квадранты» китебин пайдалануу  менен түшүндүрсөңүз болот.
Эми биздин маркетинг-пландагы кирешенин чексиз мүмкүнчүлүгүн көргөзгөндөн кийин  кайрадан  четке алынып коюлган барактарга кайрылып, ачык  окутсаңыз болот. Аларда азыр биздин бизнестин мүмкүнчүлүктөрү менен өздөрү каалаган буюм ортосунда ички сезим аркылуу байланыш түзүлөт. Эгерде  көнүгүү туура өтсө  -бул кыялданууну куруунун эң күчтүү инструменти болот.
Бул  бөлүмдө  алар биздин гана компанияга кошулуусу керек экендигин айкын көрсөтүшүңүз керек.. Сиздин чакырылган адамыңыз билгиси келет:»Эмне үчүн «Жашоо Керемет» башка компанияларга караганда ага туура келет?» Анткени ондогон компаниялар күндө Кыргызстанга келип жатышпайбы.Биздин гана компанияга, маркетинг-планыбызга  тиешелүү артыкчылыктарды  дааналап санап  бериңиз.
4-бөлүк. Продукцияларды, алардын натыйжаларын баяндап берүү.
Ар бир продукцияны баяндоодо негизинен бир гана суроого жооп бересиз: «Мунуңарды колдонгондо мен кандай натыйжа алам, кандай болуп калам?»
5-бөлүк. Биздин системанын колдоолорун көрсөтүү.
Бул кадамда сиздин кандидатыңыз тандоо жасайт. Ага бизнести кантип жеңил эле баштаса болоорун көрсөтүңүз. Ал эң күчтүү командага кошулуп жаткандыгын, спонсорлордун ага бизнес курууга кантип жардам берээрин айтып бериңиз.
Ийгиликке жетүүдө аларга берүүчү өзүңүздүн жардамыңызды жана чечкиндүү колдооңузду баса белгилеп, бизнести дароо, азыр эле кантип баштаса болоорун көрсөтуңүз.
Албетте кандидатыңыз туура кабыл алышы үчүн маалыматты туура өлчөмдө берип, процессти көзөмөлдөп турушуңуз керек. Эгер алар жеке өзүңүздү жактырып тартылбаса, биздин компания жана продукциябыз канчалык мыкты болбосун, алар бизнеске кызыгышпайт.
Ошондуктан , ал эмес «бирге бир» презентация үчүн да сулуу, ишкер адамдардай көрктүү кийиниңиз. Бул сизге ишенимдүүлүктү берет. Башка кандидаттардын алдында сиздин бизнеске олуттуу мамиле жасаган жигердүү адам экениңизди көрсөтөт.
Презентацияны баштаардын алдында сиз өзүңүз ийгиликке даяр адам экендигиңизге ынаныңыз. Презентациядан позитивдүү натыйжаны күтүңүз, ага ишениңиз!
Мына ушул 5 компонентти толук, туура пайдалансаңыз,ийгиликтүү жана натыйжалуу  презентация жасоону мен оор деп эсептебейм.
Бизде кимде ким презентацияларды байма-бай өткөрсө, ал утушта. Эгерде сиз жумасына же айына1-2  презентация жасасаңыз, анда биздин бизнести сиз хобби катары кабыл алганыңыз,  жөн гана эрмек үчүн…
Ал эми ийгиликке олуттуу көз карашта болсоңуз, анда жумасына 5-7 презентация өткөрөсүз.
Эсиңизде болсун, презентацияны эң жакшы өткөргөндү үйрөнөм деп күтүп жүргөн адамга караганда, начарыраак бирок көбүрөөк өткөргөн адам ийгиликтүүрөөк болот.
Каталогду окуп, семинарларга барып, кагаздарды толтуруу менен гана ийгиликтүү боломун деп ойлобоңуз. Бул  да маанилүү, бирок жардамчы ролду гана  аткарат.Негизги иш – бул жаңы адамдарга, дистрибьюторлорго регулярдуу, ийгиликтүү презентацияларды өткөрүү.
Күнүгө өзүңүздү өзүңүз өстүрүүгө убакыт бөлүңүз.
Эсиңизде болсун, сиздин бизнесиңиз сиздин иш аракеттериңиздин тездигине жараша өсөт. Бизнес дүйнөсүндө сизге жумушуңуздун өлчөөгө мүмкүн болгон  натыйжалары үчүн гана төлөйт.
Максаттарыңызды ишке ашыруу үчүн сизге белгилүү бир адаттарды, билгичтиктерди өзүңүзгө тарбиялашыңыз керек.
Көнүгүү — бул бардык керектүү сапаттарга, билгичтиктерге ээ болуу жолу. Көнүгүүлөр аркылуу сиз бардык ийгиликтүү жүрүш туруштун  жана ой жүгүртүүнүн стилин өздөштүрө аласыз. Бул үчүн сизге бар болгону өз ыктыярыңыз, тартип жана чечкиндүүлүк керек.
Башкаларды өнүктүрүү үчүн алгач өзүңүз өсүшүңүз керек.
Өзүңүздү өзүңүз өнүктүрүү үчүн күнүгө убакыт табыңыз. Көпчүлүк адамдар үчүн эң жакшы маал  эртең менен эрте таңкы жылдыз кирээр кез… денеңизди, жан дүйнөңүздү тазартууга жардам бере турган китептерди окуп, шыктандыруучу дисктерди угуп, медитация,көнүгүүлөрдү жасай аласыз. Күнүмдүк пландаштырууга дайыма атайын убакыт бөлүп, аны башка эч нерсе менен алмаштырбаңыз.
Менин күн сайын орчундуу жакшыруум
Маанилүү жакшыруум үчүн мен бүгүн эмне кылышым керек. Аз дегенде 3 пункутту жазыңыз.
Ден соолук:                                                            Финансы, бизнес:
Мамилелер:                                                             Өзүн өзү өркүндөтүү:
Бүгүн эмне жасалды? Ушундай эффективдүү  өткөрүлгөн кундөн кийин өзүңүздү кандай сезүүдөсүз?
Өзүңүз үчүн кандай ачылыш жасадыңыз? Менин гениалдуу идеяларым жана пландарым.
Эмне болбой калды, эмне үчүн?
Акча кимден келди-                               Эмнеге короттук-
Мына эми сизде эң сонун аспап бар. Анын жардамы менен өз жашооңузду ирээтке келтире аласыз.
Эгерде бүгүнкү күнгө чейинки жашооңуз сизди канааттандыра албаса, анда убакытты башкаруу үчүн «Ийгиликтин күндөлүгүн» дароо колуңузга алып,  азыр пландаштырууну баштаңыз. Эң жакшы натыйжаларды алуу үчүн зарыл болгон адаттарды жана эптүүлүктү жогорулатуу үчүн план түзүңүз.
Өзүңүздүн алсыздыгыңыз жана кемчилигиңиз үчүн актана берүүчү адаттан кутулуңуз. Сиз ийгиликтүү болуш үчүн жетишпей турган сапаттарга ээ болуу мүмкүнчүлүгүн четке какпаңыз.Бардык ийгиликтүү адамдар үйрөнгөндөй эле сиз да бат эле үйрөнө аласыз.
Дайыма эсиңизде болсун, эң күчтүү лидер бул сиз.
Ийгиликтүү инсанга мүнөздүү сапаттарды өзүңүзгө кабыл алыңыз
Сиздин мүнөзүңүздүн сапаты, акылыңыз, жөндөмүңүз“Жашоо Кереметтин”ийгилик тепкичинен татыктуу орун алууга жардам берет.
Сиздин көзүңүздө нур, жан дүйнөңүздө жакшылык, жүрөгүңүздө кыялдарыңыздын элеси, ниетиңизде калыстык жана чынчылдык, үнүңүздө демилгелүүлүк жана достук ыргагы, сөздөрүңүздө ишенимдүүлүк, ал эми жүзүңүздө жаркыраган бактылуулук, жанды эргиткен эстен кеткис жылмаюу болсун.
Мына ошондо сизди дайыма ийгилик коштоп, ар бир баштаган ишиңиз гүлдөп өсүүгө дуушар болот.  Ийгиликтин баасы сиз ага жетүү үчүн кандай жолду басып өткөнүңүз менен бааланат.
Сапаттуу мүнөз  бул адамдагы руханий деңгээлди түзүүчү фундамент. Эң оор, сыноо мезгилдерде да алар өзгөрүүсүз калат.
Мына ушул  70 сапат сизге мүнөздүү болсо, анда ийгилик сиздин колдо:
Бул сапаттар сизде барбы?
5 балл менен баалап, аны өнүктүрүүнүн үстүнөн иштеңиз. Ушул сапаттардын жок дегенде бирөөсүн кабыл алып, же өркүндөтсүңүз, ал сиздин жашооңузду түп тамырынан бери өзгөртүүсү мүмкүн.
Эгерде сиз өз бизнесиңизди тезирээк кургуңуз келсе анда окууга дилгир болуңуз. Сиздин спонсорлоруңуз биздин бизнеске туура келе турган методдорду жана стратегияларды билишет. Алар сиз менен чогуу иштешип, билгендерин эч акысыз эле сизге үйрөтүшөт. Алардан  окуңуз, үйрөнүңүз.
“Hayat beauty” — бул ишенимге негизделген жакшы санаалаш адамдардын бизнеси. Ишеничке ээ болуп, жана ошол ишеничти кетирбей кармаш үчүн сиз  өзүңүзгө жоопкечиликти алышыңыз керек. Эч качан дистрибьюторлорго жана клиенттерге калп айтууга болбойт.  Эгерде иштейм десеңиз, туура иштейсиз. Эгер иш чарага катышам десеңиз, өз убагында келесиз.
Жоопкерчилик, демек продукцияларды реклама кылсаңыз анын ар бири дайыма сиздин жаныңызда болушу керек.
Өзүңүздүн спонсоруңузду  ар дайым сыйлаңыз
Бизнесиңизди тез куруунун эң жакшы жолу бул спонсорлоруңуздун кадыр баркын өзгөчө белгилөө. Сиз бул адамдардын ишке берилгендигин, жардамын эч качан аябастыгын, ишке болгон сезимталдыгын өзгөчө белгилеп айтышыңыз керек.
Сиз муну аларга жагымдуу болсун деп жасап жаткан жериңиз жок. Сиз муну өзүңүз үчүн жасап жатасыз.
— Канчалык сиз спонсорлоруңузду сыйласаңыз, алар сизге ошончолук жардам көрсөтүшөт.
Өзүңүздү коопсуз сезүү үчүн сиз системанын кадамдарын так кайталап, башкаларга үлгү болушуңуз керек.
Бул болсо сиздин командадагы бардык адамдарыңыз бирдей материалдарды колдонуп, бирдей презентация жасашат дегенди билдирет. Ошентип сизди жана сиздин иш аракеттериңизди жаңы келген дистрибьюторлор толугу менен кайталоо мүмкүнчүлүгүнө ээ болушат. Демек, мурдагы билимине, тажрыйбасына жана жеке өзгөчөлүктөрүнө карабастан сиздин адамдар сиз сыяктуу эле ийгиликтүү бизнести тез түзүп кете алышат.
Жаңы келген биринчи сызыктагы дистрибьюторуңуз менен күн сайын чогуу иштеп, бир же эки ай бою жакындан жардам берип, үйрөтөсүз.
Кийинчерээк айына 1-2 жолу гана ага жана анын командасына консультация берип каласыз. Дал ушундай жол менен түбөлүккө сакталып калуучу достукту түзөбүз.
Сиз бул процессти карманып, бири бирине ишенип, колдоо көрсөтө турган команданы түзөсүз. Эгерде аларда кыйынчылык болсо сизге келишет, кеңеш сурашат. Дагы бир маанилүү жагы, алар сизге үзгүлтүксүз киреше алып келүүчү туруктуу бутактарды түзүшөт.
— «Качан биз команданы өз алдынча таштайбыз?»
Сиз эч качан бутакты таштабашыңыз керек. Жөн гана сиздин ролуңуз өзгөрөт.
Башында сиз бутактарды түзүү үчүн күн сайын өткөрүлүүчү презентациялардын эки айлык
Качан сиздин биринчи сызыктагы адамдар сизди кайталап презентацияны, үй кружокторун өздөрү өткөрүп, «Мастер бир же эки жылдыз»  боло баштаганда өзүңүзгө консультант статусун алсаңыз болот. Бул убакыт эки айлык баштапкы процесстин аягында келет. Эми сиз бутакты түзүү менен алектенбейсиз, бирок бул бутактын консультант лидери катары маанилүү ролду ойнойсуз.
Ушул этапта бутактын чагылгандай тез экспоненциалдуу өсүүсү башталат. Эми сиз бутактын мотивация берип шыктандыруучу күчүнө айланасыз.
Сиз  бир нече бутактардын кеңейтилген жолугушууларынын сыйлуу коногу     болосуз.Бир гана сиздин статусуңуз, сиздин катышууңуз командаңызды шыктандырып, дем күч берет. Эгерде сиз бул бутак менен иштөөнү токтотсоңуз ал өсүүсүн уланта берет. Мындай көрүнүш бутакта жигердүү лидерлердин болушу менен мүнөздөлөт.
Жигердүү лидер деп биз төмөндө көрсөтүлгөн сапаттарга ээ болгон, өзүн өзү шыктандыра алган адамды түшүнөбүз:
— презентацияларды туруктуу мүнөздө өткөрөт;
— клиенттердин тобун өнүктүрөт;
— бардык продукцияларды пайдаланат;
— ар бир күнүн пландаштырып,өзүн өзү өнүктүрөт;
— компаниядагы иш чараларды калтырбай катышат;
— спонсорлорун сыйлай билет;
Көпчүлүк адамдардын биздин бизнесте ийгиликке жетпей калганынын себеби, алар командасындагы жигердүү лидерлерди так аныктай албаганында.
Системдүү маркетингде чоң ийгиликке жетиш үчүн командаңыздагы лидерлердин кайсы тереңдикте турушуна карабай алар менен иштеш керек. Бул бутактын узак жашоо жөндөмдүүлүгүн камсыз кылуунун бирден бир жолу.
‘Hayat beauty’компаниясынын жигердүү лидерлеринин жети сыры
Биздин бизнесте ийгилик тереңирээктен келет. Бул билимге жана өзүн өзү өнүктүрүүгө тартылуу. Жеке өнүгүү биздин бизнестин маанилүү түзүүчүсү. Көпчүлүк адамдар бул тармактуу бизнестен алган эң башкы артыкчылыктар экенин түшүнүшпөйт. Ооба, акча, машина, достук, жогорку статус баары жакшы, бирок биздин бизнесте эң башкысы , албетте, инсандык өсүү.
Сиз өнүктүрүп жаткан лидерлик сапаттар инсандык өсүүнүн эң чоң бөлүгү болуп саналат.
Биздин маркетинг пландын туу чокусуна жетүүнү чечим кылыңыз. Компаниянын биринчи он, жыйырма лидерлеринин катарына кирүүнү чечиңиз.
Сиздин иш аракетиңизди чектеп жаткан көндүмдөрдү, алсыз жактарыңызды аныктап, алардын үстүндө иштеп, жогорулатуу үчүн план түзүңүз.
Керектүү адамдар менен көбүрөөк баарлашыңыз. Ийгиликтүү жана позитивдүү адамдардын компаниясына умтулуңуз.Эсиңизде болсун, эгерде өз казаныңызда кайнап жүрө берсеңиз эч качан алысты көрө албайсыз.
Өзүңүздүн ден соолугуңузга кам көрүңүз. Туура тамактанууга өтүңүз, спорт менен машыгуунун өлчөмүн аныктаңыз. Регулярдуу эс алып күчүңүздү калыбына келтириңиз. 100-120 жашка жетүүгө чечим кабыл алып, бүгүнкү күндөн баштап бул максаттын багытында иштеңиз.
Өзүңүздү биздин компаниянын эң жогорку рангдагы лидери катарында кабыл алыңыз. Максималдуу жана эффективдүү аракеттениниз. Бул сиздин умтулууңузга жана өзүн өзү баалооңузга эң чоң таасир көрсөтөт.
Өзү менен өзү позитивдүү сүйлөшүү практикасын өздөштүрүңүз. Өзүңүздүн ички диалогуңузду контролдоңуз. Бүгүнкү иш аракеттериңиз үчүн өзүңүздү күнөөлөбөй, ийгиликке жеткен адамдай сүйлөшүңүз.Бул күчтүү сөздөрдү кайталаңыз: “Мен өзүмө жагам”, “Менин колумдан келет”, “Мен өз ишимди жакшы көрөм”. Эсиңизде болсун, тышкы эмоцияңыздын 90% сиздин көпчүлүк убакта өзүңүз менен кандай сүйлөшүүңүздөн көз каранды. Өзүңүздү кандай сезип жатканыңыз,  сырткы жүрүш турушуңуздан билинет. Сиз биздин бийик рангдагы лидерлердей ойлоносуз, сүйлөйсүз жана иштейсиз. Качан  ушуга жетишкенде ийгилик сөзсүз сизге келет.
Максатыңызга жетүү үчүн иштиктүү кадамдарды жасаңыз.Реактивдүү эмес дайыма проактивдүү болуңуз. Эгерде сиз азыркы кирешеңизге ыраазы болбосоңуз, жолугушуунун жана презентациялардын санын көбөйтүңүз. Эгерде жашооңуздун кайсы бир чөйрөсү көңүлүңүзгө толбосо, жоопкерчиликти колго алып, жаңыланууну баштаңыз. Биздин компаниянын ийгиликтүү лидерлеринде ылдамдык сезими өнүккөн. Аларда туруктуу аракеттенүү адатка айланган. Алар тез темп алышат. Алар эмнени жасабасын бат кыймылдашат.
Сиз үчүн жакшы жаңылык бар:
Канчалык тез кыймылдасаңыз, ошнчолук сизде энергия көп.
Канчалык тез кыймалдасаңыз, ошончолук чоң аянтты камтыйсыз.
Канчалык көп кыймылдасаңыз, ошончолук көп адамдарга кезигесиз, ошончо көп тажрыйба аласыз, командаңыз ошончо чоңойот.Өзүңүздү өзүңүз баалоо ошончолук жогору болот, өзүңүздү сыйлооңуз жогорулап, өзүңүздү жеңүүчү сезесиз.
Канчалык энергияңыз көп болсо, ошончолук бактылуусуз, турмушуңузду көзөмөлгө аласыз. Бул сизге мыктынын эң мыктысынын арасынан орун алууга кепилдик берет.
Компанияны, спонсордук линияны алмаштырып, адамдарды жаңырткандан сизге ийгилик келбейт.
Качан сиз өзүңүздү өзгөрткөндө  келет.
Күчтүү, эффективдүү команданы каалайсызбы?»
— “Бул жөнөкөй эле.”
— “Күчтүү, эффективдүү инсан болуңуз.”
Кантип ПРОМОУШН ду туура жасайбыз?
Промоушн  адамдын көңүл буруусуна ээ болуу. Ким жөнүндө айтылып жатса , анын эң жакшы жактарын көрсөтүү, анын жетишкендиктеринин маанилүүлүгүн сездирүү. Эң башкысы, чындыкы айтуу, андан да маанилүүсү, кандай айтып берип жатасыз.
“Мен сизди аты алтын тамгалар менен белгилей турган, менин ишиме демилгечи болгон жана башкаларга үлгүнүн эталону боло турган адам менен тааныштыргым келет. Анын тегерегиндеги адамдар өзүн бактылуу сезишет. Өзүнүн эмгекчилдиги,  тырышчаактыгы менен жогорку натыйжаларга жетишкен адам.
Мен эң сонун адам менен тааныш болгондугума өтө кубанычтамын, анын аты…
“Мен сиздерди эң сонун бизнес леди менен тааныштыргым келип жатат, андан максатка умтулууга, ишенимдүүлүккө, оптимизмге жана жашоону сүйүүгө үйрөнсөк болот. Ал бардык иштерге чыгармачылык менен мамиле жасайт. Бул эң сулуу аялзаты мени жаңы, бийик максаттарга жетүүгө шыктандырат жана мен аны тааныганыма бактылуумун. Анын аты…
“Сиздерди, мен үчүн эң кымбат болгон адам менен тааныштыргым келип жатат. Ал менин насаатчым. Мен аны ээрчигеним, андан көп нерсеге үйрөнсө болот. Өз максаты менен кыялдарына кантип жетсе болооруна үлгү боло алат. Анын максатка умтулуусу, позитивдүү көз карашы, асылзаттыгы, сабырдуулугу жана тырышчаактыгы мага орчундуу ийгиликтерге жетүү үчүн жаңы күч кубат берет. Ал мени дайыма алдыга умтулууга шыктандырат. Анын аты…
Иш чараларда сөз сүйлөөчүлөргө
“Аябай сыймыктануу менен сиздерге өзгөчө жөндөмү бар адамды тааныштырып жатам. Ал өзгөчөлүк,  көрөгөчтүк. Эң чоң жумуштарды бүтүрүп жатып да, ал эч качан өзүнүн кошкон салымы  жөнүндө белгилебейт. Ал турмушка ишенимдүү кадам таштап жана өз өрнөгү менен шериктештерине ишенич туудурат. Аны белгилешет, сыйлашат жана баалашат. Тосуп алыңыздар (статусу, наамы, аты
Ал жөнүндө кыскача айтсак  мыкты адис. Бул сөз өзүнө терең билимди, чоң тажрыйбаны, милдеттүүлүктү жана  өзүнүн аркасындагы адамдар үчүн жоопкерчиликти сезе билген адам дегенди түшүндүрөт.
Чоң ийгиликтерге жетүү үчүн чыдамкайлык жана убакыт талап кылынаарын так билген лидер. Аны айкөлдүк, боорукерлик, абийирдүүлүк кооздоп турат. Биз ушундай адамдар менен иштешип, баарланышканыбызга бактылуубуз. Бул жерге… (наамы, статусу, аты) чакырылат.
Бул заманбап аялзатынын идеалы  акылдуу, сулуу,ажарлуу. Бардыгы анын баалуу лидерлик сапаттарын билишет. Ал көпчүлүк үчүн лидер болгусу келчү жана лидер болду. Ийгиликтин сырын билген, өз убактысын туура пайдаланган, элди жакшы көрүп, алар менен өз билимин чын жүрөктөн бөлүшкөн адам. Бул өзгөчө аялзатты жылуу тозуп алыңыздар, сиздердин кол чабууларыңар менен…(наамы, статусу, аты)
Менин иштегеним (өз ийгиликтери жөнүндө кыскача аңгеме)
Бирок эң чоң кыялданууларымды ишке ашыра элекмин. Кечээ эле мени (санап бериңиз, мисалы  аз киреше, стабилдүүлүктүн, бош убакыттын жоктугу, сүйүктүү жумуш эмес ж.б.) канааттандырчу эмес. Мен дайыма жаңы мүмкүнчүлүктөрдү издөөчүмүн, ошентип  мени бизнес менен тааныштырган адамга жолуктум. Биздин бизнесте чын жүрөгүнөн жогорку натыйжаларга жетүүгө умтулгандардын бардыгына колдоо көрсөткөн Компанияга терең ыраазымын. Бүгүнкү күндө менин кирешем …  статусум…  жана менин  эң мыкты пикирлеш командам бар. Менин кирешем мындан ары дагы өсөөрүнө эч кандай күмөн жок.Бул үчүн мага менин спонсорум жана командам жардам берип жатат. Мен бизнесибиздин кызыктуу эл аралык деңгээлге өнүгүүсүн  жана компания менен бирдикте менин бизнесим да өнүгөөрүнө ишенем. Бул мага чексиз инсандык өнүгүүнү жана мүмкүнчүлүктөрдү , финансылык эркиндикти, стабилдүүлүктү, эмгекти натыйжасына карата туура баалоо, досторум менен саякаттоо, компаниядан баалуу байгелерди жана белектерди алуу мүмкүнчүлүктөрүн берет.
Мени түшүнүп жана сабырдуулук көрсөткөн үй бүлөмө, ишеним көрсөткөн досторума, дайыма колдоп турган спонсорлорума, билимдүү жана дайыма шыктандырып турган компаниябыздын жетекчилерине, өзүбүздүн бизнесибизди ийгиликтүү курууга жана эңсеген кыялданууларыбызды ишке ашырууга мүмкүнчүлүк берген компаниябызга терең ыраазычылык билдиргим келет.
Маалымат Пакетин кантип колдонуу керек
Маалымат Пакетинин максаты  перспективдүү дистрибьюторлорду перспективасы жоктордон айырмалап бөлүп алуу. Мен сизге бештен кем эмес Маалымат Пакетин алып жүрүүгө жана жана аларды дайыма айландырып туруну сунуштайм. Эгерде алар үйүңүздө жөн эле жатса, сизге эч кандай киреше алып келбейт. Качан сиз аларды айландырып, иштете баштаганда, алар сизди байытат. Мисалы Айсулуудан МПи алып Айнурага бериңиз, Айнурадан алып Алмазга бериңиз ж.у.с.
Качан сиз потенциалдуу, перспективдүү дистрибьюторго кезигип, аны менен сүйлөшкөндө, ага биз талкуулаган адистик суроолордун бирин бериңиз.  Эч кандай позитивдүү маанайын көрсөтпөгөн адамдар, өз бизнесин куруп кете албайт. Туура мамилесин көрсөткөн адамдар системага чакырылып, МП ала алат.
Бул МП сиздин шериктешиңизге жагымдуу таасир калтыра турган биринчи мүмкүнчүлүк.
Биз кыялдануулары бар, же кыялданууларын кайрадан ойготууга жардам көрсөтө ала турган адамдарды тапкыбыз келет.
Андан кийин биз билишибиз керек, алар кыялданууларын иш жүзүнө ашыргысы келеби?
МП бизге бул адам ылайыкпы же жокпу, ошону текшерүүгө жардам берет. Качан потенциалдуу кандидат сиздин сурооңузга түзүк жооп бергенде, адатта, анын күмөн саноолору болот.
“Балким”, “Бизнесиңер эмнеден турат, ошого байланыштуу болот?”, “ Бул өтө кызыктуу, бирок мен көбүрөөк билишим керек”. Бул сиз издеген жооптор.
“Бул эң сонун экен, мени жазыңыз!” деп дароо эле жооп алыш реалдуу эмес. Мындай адам сизге деле анча жакпаса керек.
Кызыгуусу бар, бирок сак жана ынтызар адам бизге туура келет. Так ушундай адамдарга МП берсеңиз болот.
Бул материалдарды башкалар да күтүп жатканын, эки күндүн ичинде карап чыгыш керек экендигин сиздин кандидат билиши керек. Андан эки күндөн кийин кайрып бергин деп убадасын алыңыз. Эки күндөн кийин МП ти кайра алып жатып жөн гана, “Сиз кандай деп ойлойсуз?” деп сурап коюңуз.
Анын жообу үч категориянын бирөөсүнө туура келиши керек
“Кызыктуу, бирок бул мага эмес.”
“Мен бул пирамидага кызыкпайм”
“Бул интригалуу экен. Бул эмне болгон компания? Продукцияларыңардын чын эле натыйжасы барбы?”
Биринчи вариант боюнча жооп берген адамдар өзү үчүн мүмкүнчүлүк издебегендер. Алар маңызына түшүнбөйт. Буларды продукция берип башкарган жакшы.
Экинчи вариант боюнча жооп бергендер жөн гана чектелген адамдар,алар фактыларды кароону каалабайт. Мындай адамдардан МП тезирээк алып кетиш керек.
Акыркы вариант боюнча жооп бергендер менен экинчи кадамга өтсө болот.  Мүмкүнчүлүк  бар болсо дароо презентация өтүңүз. Болбосо кийинки жолугушуунун ордун жана убактысын белгилеңиз.
Тез убакыттын ичинде мына ушундай даярдык иштерин көп көптөн жүргүзүп жатып, сиз максималдуу натыйжаларды аласыз.Сиз презентацияларды тандалган гана кандидаттарга  өтөсүз.Ошондо сиз жана сиздин адамдарыңыз “жок” деген жоопту азыраак угасыздар.
Эми ушул иш чараларга кете турган убакыт жөнүндө сүйлөшөлү.
Түшүнүңүз, эгерде сиз адамдарды тандап, иргебесеңиз, жана даярдоочу МПти бербесеңиз, жолугушууларды белгилебесеңиз, анда сиз бизнес курбай элесиз.
Сиз дайыма баарынан кабардар болушуңуз керек. Бул өз бизнесиңизге жумасына жетиден кем эмес саатты арноо керек.
Мен төмөндөгүлөрдү айткым келет.
Сиз кошунаңыздын жаңы машина сатып алууга акчасы жетпей жаткандыгы жөнүндө даттануусун угуп жатасыз. Сиздин таанышыңыздын начальниги ага жашоо бербей жаткандыгы тууралуу даттануусун уктуңуз. Күнүмдүк өз иш аракетиңизди аткарып жатып эле, айланаңыздагылардын айткандарына кулак салыңыз. Бул адамдар сиздин потенциалдуу дистрибьюторлоруңуз. Муну көңүлгө алып коюңуз.
БИЗДИН БИЗНЕС БУЛ ЖОЛУГУГУШУУЛАРДЫН БИЗНЕСИ.
Эгерде сиз аларды өткөрбөсөңүз, же аларга катышпасаңыз сиз бизнес жасабай элесиз.
Клиенттери жок чачтарачтарды, стаматологдорду, адвокаттарды элестетсеңиз. Алар бизнестен дароо чыгып калышат. Сиз да өзгөчө эмессиз. Эгерде жумасына бештен кем эмес жолугушууларды өткөрбөсөңүз, сиздин бизнес өспөйт.
Система сиз үчүн бардык шарттарды түзүп берет, бирок сиз да өзүңүздүн бизнесиңизди курушуңуз абзел.
Бизнес куруу бул  болгону жолугушууларды өткөрүү.
Поделиться в соц. сетях
Developed by Think Up Themes Ltd. Powered by Wordpress.